നേസോലാക്രിമൽ ഡക്റ്റ്

കണ്ണിന്റെ ലാക്രിമൽ സഞ്ചിയിൽ നിന്ന് നേസൽ കാവിറ്റിയിലേക്ക് കണ്ണുനീർ കൊണ്ടുപോകുന്ന നാളിയാണ് നേസോലാക്രിമൽ ഡക്റ്റ് (ടിയർ ഡക്റ്റ് എന്നും അറിയപ്പെടുന്നു) എന്ന് അറിയപ്പെടുന്നത്. മാക്സില്ലറി, ലാക്രിമൽ അസ്ഥികൾക്കിടയിലുള്ള കണ്ണ് സോക്കറ്റിൽ നിന്ന് നാളം ആരംഭിക്കുന്നു, അവിടുന്ന് അത് അവിടെ നിന്ന് താഴോട്ടും പിന്നോട്ടും പോകുന്നു. നാളി, നാസികാ ദ്വാരത്തിലെ മ്യൂക്കോസൽ മടക്കുകളാൽ (വാൽ ഓഫ് ഹാസ്നർ അല്ലെങ്കിൽ പ്ലിക്ക ലാക്രിമാലിസ്) ഭാഗികമായി മൂടപ്പെട്ട ഇൻഫീരിയർ നേസൽ മീറ്റസിലേക്ക് തുറക്കുന്നു.

അധികമായി ഉത്പാദിക്കപ്പെടുന്ന കണ്ണുനീരാണ് നാളത്തിലൂടെ മൂക്കിനുള്ളിലെ നേസൽ മീറ്റസിലേക്ക് ഒഴുകുന്നത്. ഒരു വ്യക്തി കരയുമ്പോഴോ അലർജിയിൽ നിന്ന് കണ്ണുകളിൽ വെള്ളം നിറയുമ്പോഴൊ മൂക്കൊലിപ്പ് ഉണ്ടാകുന്നത് ഇതു കാരണമാണ്. ചില കണ്ണിലൊഴിക്കുന്ന തുള്ളിമരുന്നുകൾ കണ്ണിൽ നിന്ന് നേസൽ കാവിറ്റിയിൽ എത്തി അനാവശ്യ പാർശ്വഫലങ്ങൾ ഉണ്ടാകുന്നത് തടയാൻ അത്തരം തുള്ളിമരുന്നുകൾ കണ്ണിൽ പ്രയോഗിക്കുമ്പോൾ, കണ്ണിനു താഴെ വിരലുകൊണ്ട് അമർത്തി നേസോലാക്രിമൽ നാളം അടയ്ക്കാൻ ശുപാർശചെയ്യുന്നു.

ലാക്രിമൽ സഞ്ചിയിലെന്നപോലെ, മ്യൂക്കസ്-സ്രവിക്കുന്ന ഗോബ്ലറ്റ് സെല്ലുകൾ അടങ്ങിയ സ്ട്രാറ്റേറ്റഡ് കോളമ്നാർ എപിത്തീലിയമാണ് ഈ നാളിയിൽ ഉള്ളത്, അതിനു ചുറ്റും ബന്ധിത ടിഷ്യുവും ഉണ്ട്.

 ക്ലിനിക്കൽ പ്രാധാന്യം 
നേസോലാക്രിമൽ നാളത്തിന് തടസ്സം സംഭവിക്കാം."Blocked tear ducts in infants" , Pediatric Views, June 2006. ഇത് എപ്പിഫോറ (ക്രോണിക് ലോ-ഗ്രേഡ് നേസോലാക്രിമൽ ഡക്റ്റ് ഒക്ലൂഷൻ) എന്നറിയപ്പെടുന്ന കണ്ണീരിന്റെ അമിതപ്രവാഹത്തിലേക്ക് നയിക്കുന്നു. ജന്മനായുള്ള തടസ്സം നാളത്തിന്റെ സിസ്റ്റിക് വികാസത്തിന് കാരണമാകും, ഇതിനെ ഡാക്രിയോസിസ്റ്റോസീൽ അല്ലെങ്കിൽ ടിമോ സിസ്റ്റ് എന്ന് വിളിക്കുന്നു. വരണ്ട കണ്ണ് രോഗമുള്ളവർക്ക് ദ്രാവകത്തിൻ്റെ മൂക്കിലേക്കുള്ള ഒഴുക്ക് പരിമിതപ്പെടുത്താനും ഈർപ്പം നിലനിർത്താനും നാളങ്ങൾ അടയ്ക്കുന്ന പഞ്ച് പ്ലഗുകൾ ഘടിപ്പിക്കാം.

നേസോലാക്രിമൽ നാളം അടങ്ങിയിരിക്കുന്ന കനാലിനെ നേസോലാക്രിമൽ കനാൽ എന്ന് വിളിക്കുന്നു.

മനുഷ്യരിൽ, പുരുഷന്മാരിലെ കണ്ണുനീർ ഡക്റ്റുകൾ സ്ത്രീകളേക്കാൾ വലുതായിരിക്കും."Tears of Men and Women Are Different", Wall Street Journal, mirrored at "Why Men and Women Shed Different Tears", Fox News, May 5, 2011.

 അധിക ചിത്രങ്ങൾ 

 ഇതും കാണുക 

 ലാക്രിമൽ അപ്പാരറ്റസ്
 നേസോലാക്രിമൽ ഡക്റ്റ് സിസ്റ്റ്
 നേസോലാക്രിമൽ ഡക്റ്റ് ഒബ്സ്ട്രക്ഷൻ

 അവലംബം 

 പുറം കണ്ണികൾ 

 Anatomy figure: 33:04-09 at Human Anatomy Online, SUNY Downstate Medical Center


വർഗ്ഗം:നേത്ര ഘടന